stanford-oval/wikipedia huggingface dataset:
הפצת סרטים
סוגי הפצות > הפצה בינלאומית

כאשר מפיץ מטפל בסרט מיובא או זר, ייתכן שהוא גם אחראי להבטחת דיבוב או כתוביות לסרט, ולהבטיח אישור צנזורה או אישור חוקי או ארגוני אחר להקרנת הסרט במדינה/אזור בו הוא פועל, לפני שפונים למציגים להזמנה. תלוי באולפן שמפיץ את הסרט, האולפן עשוי להחזיק משרדים ברחבי העולם, בעצמם או בשותפות עם אולפן אחר, להפצת סרטים במדינות אחרות. אם אולפן מחליט לשתף פעולה עם מפיץ מקומי, בעת ההפצה יופיעו שמות שני הגורמים. המפיץ הזר עשוי לרכוש את הסרט לתקופה מסוימת, אך האולפן ישמור על זכויות היוצרים של הסרט. כאשר סרט מופק ומופץ על ידי חברת הפקה עצמאית ומפיץ עצמאי (כלומר מחוץ לאולפנים), בדרך כלל סוכן מכירות בינלאומי מטפל במכירת הזכויות הבינלאומיות לסרט. הסוכן הבינלאומי ימצא מפיץ מקומי בכל אזור בינלאומי וימכור לו את הזכויות הבלעדיות לסרט לתקופה מסוימת אך באותו מקרה כמו שתואר לגבי האולפנים, חברת ההפקה תשמור על זכויות היוצרים של הסרט. כלומר, למפיץ באזור מסוים יש את הזכות הבלעדית לנצל את הסרט במדיות שונות (קולנוע, טלוויזיה, בידור ביתי וכו') לתקופה מסוימת.
הערות שוליים

↑  Article on Kantar Media movie advertising estimates
↑  Marich, Robert. Marketing To Moviegoers: Third Edition (2013), SIU Press, p.277-78
| --- | --- |
בקרת זהויות :  NLI: 987007548431105171  GND: 4351463-7  LCCN: sh85088096
ויליאם דיוור

| --- | --- |
אין תמונה חופשית
 לידה:  27 בנובמבר 1933 (בן 90) לואיוויל, קנטקי, ארצות הברית 
 מקום לימודים:  אוניברסיטת הרווארד  אוניברסיטת מיליגן 
 מוסדות:  אוניברסיטת אריזונה 
 פרסים והוקרה:  מלגת גוגנהיים (1981)  פרס פרשיה שימל (1982) 
 
ויליאם ג'פרי דיוור (באנגלית: William G. Dever; נולד ב-27 בנובמבר 1933) הוא ארכאולוג אמריקאי המתמחה בהיסטוריה של המזרח התיכון, הלבנט וישראל בתקופת המקרא. הוא שימש כפרופסור באוניברסיטת אריזונה בטוסון בין השנים 1975 ל-2005. כיום מלמד ב-Lycoming College בפנסילבניה.
ביוגרפיה

אביו של דיוור היה מטיף נוצרי אוונגליסטי וממנו קיבל את האהבה למקרא אולם עם הזמן איבד את האמונה, התגייר ליהדות הרפורמית אולם כיום רואה את עצמו כהומניסט חילוני.
הוא למד לתואר ראשון ב-Milligan College שבטנסי (1955), תואר שני ב-Butler University (1959), וסיים דוקטורט בארכאולוגיה סורית-ארצישראלית מאוניברסיטת הרווארד. הוביל מספר משלחות מחקר וחפירות בישראל ובירדן ובקפריסין. הוא שימש כמנהל של המוזיאון השמי באוניברסיטת הרווארד. בין השנים 1966 ל-1971 הוביל את החפירות בגזר מטעם ההיברו יוניון קולג' ובין השנים 1968–1971 הוביל חפירות בחורבת אל כום שליד חברון. בין השנים 1971 ל-1975 שימש כמנהל מכון אולברייט לארכאולוגיה (אנ') בירושלים.
בשנת 1982 קיבל, יחד עם הארכאולוג יוסף אבירם, את פרס פרשיה שימל. הפרס ניתן לו על ניהול מכון אולברייט לארכאולוגיה.
מחקריו

דיוור טען בספרו משנת 2005, "האם לאלוהים הייתה אישה? ארכאולוגיה ודת עממית בישראל העתיקה" (Did God Have a Wife?: Archaeology and Folk Religion in Ancient Israel), שפולחן האלה אשרה היה נפוץ ביותר בפולחן העממי בדת הישראלית הקדומה של תושבי ממלכת יהודה וממלכת ישראל בתקופת הברזל, זאת על בסיס עדויות ארכאולוגיות נרחבות ממגוון אתרים בארץ ישראל, שתוארכו בין המאות ה-12 וה-8 לפנה"ס.
דיוור טוען כי דת 'עממית' זו, עם המזבחות המקומייות וחפצי הפולחן, הקמעות והמנחות, מייצגת את השקפת רוב האוכלוסייה, וכי "דת הספרים" שבמרכזה ירושלים של החוג הדויטרונומיסטית, המופיעה בתנ"ך, הייתה רק נחלתה של אליטה, אידיאל דתי "לא מעשי ברובו". דעותיו של דיוור על פולחן האלה אשרה מבוססות במידה ניכרת על כתובות חורבת תימן (מחורבת תימן שבסיני) וכתובת מחורבת אל-כום המזכירות את אשרה וכני פולחן מטרקוטה שנמצאו בתענך, וכן על אלפי פסלוני אשרה, שארכאולוגים מצאו במקומות שונים בארץ ישראל, כולל מטמנה ליד מיקום בית המקדש הראשון (מטמנה שהוא מייחס למאמצי הרפורמה האיקונוקלסטית של יאשיהו).
מספריו

ויליאם ג' דיוור, גזר: צומת דרכים בארץ ישראל הקדומה; תרגמה אביבה טאפט; עורך הספר: יצחק כפכפי, תל אביב: הקיבוץ המאוחד; החברה לחקירת ארץ ישראל ועתיקותיה, 1998.
What Did the Biblical Writers Know and When Did They Know It? What Archaeology Can Tell Us about the Reality of Ancient Israel, Eerdmans, 2001
Who Were the Early Israelites and Where Did They Come from?, 2003
Did God Have a Wife?: Archaeology and Folk Religion in Ancient Israel, Eerdman, 2005
הערות שוליים

↑  פרס ליוסף אבירם וויליאם דיוור באתר Biblical Archaeology Society
↑  Dever, William G. (2008) Did God Have a Wife? Archaeology and Folk Religion in Ancient Israel  (paperback edition). Cambridge: Eerdmans, page 90
↑  Dever, William G. (2008) Did God Have a Wife? Archaeology and Folk Religion in Ancient Israel  (paperback edition). Cambridge: Eerdmans, pages 153-54, 219-21.
↑  William G. Dever, Archaeology and the Ancient Israelite Cult: How the Kh. El-Qôm and Kuntillet ʿajrûd 'Asherah' Texts Have Changed the Picture, Eretz-Israel 26, 1999, עמ' 9*–15*
| --- | --- |
בקרת זהויות :  NLI: 987007260478905171  PLWABN: 9810676961005606  BIBSYS: 90242836  BnF: cb12535291t (data)  CANTIC: a11679608  CiNii: DA04782698  GND: 132722453  ICCU: SBLV294141  ISNI: 0000 0001 1770 7887  LCCN: n79066000  NKC: uk2006305248  NLA: 53004765  NLK: KAC200803412  NTA: 069713413  RERO: 02-A003176413  SNAC: w60h70xr  SUDOC: 034615415  Trove: 1533282  VcBA: 495/212912  VIAF: 75021006   WorldCat (עם VIAF): 75021006
וסטרן ניו יורק פלאש

מועדון כדורגל וסטרן ניו יורק פלאש (באנגלית: Western New York Flash) היה מועדון כדורגל נשים מבאפלו, ארצות הברית.
בין השנים 2013 ל-2018 שיחקה הקבוצה בליגת ה-NWSL, ובעברה שיחקה גם בליגת ה-WPS.
היסטוריה

הקבוצה הוקמה בשנת 2008, ובתחילה שיחקה בליגת המשנה האמריקאית - הדבליו-ליג. בשנת 2011 הצטרפה הקבוצה לעונה השלישית של ליגת ה-WPS, והתחזקה בכוכבות כמו מרטה וכריסטין סינקלייר. השתיים הובילו את הקבוצה למקום הראשון בתום העונה הסדירה, ובסוף הפלייאוף גם לזכייה באליפות הליגה. סינקלייר אף נבחרה לשחקנית המצטיינת של משחק הגמר. ב-18 במאי 2012 הודיעה הנהלת ה-WPS על פירוק הליגה בעקבות מחסור חמור במשאבים כלכליים - דבר שגרם לווסטרן ניו יורק פלאש להשעות את פעילותה.
מספר חודשים לאחר פירוק ה-WPS החליטה פדרציית הכדורגל של ארצות הברית על הקמת ליגה מקצוענית חדשה, ה-NWSL, ווסטרן ניו יורק פלאש נבחרה להיות אחת משמונה הקבוצות המייסדות. בעונתה הראשונה של הקבוצה בליגה היא סיימה במקום הראשון, אך הפסידה בגמר הפלייאוף לפורטלנד ת'ורנס. בשתי העונות הבאות של הקבוצה ב-NWSL, לא הצליחה הקבוצה להעפיל לפלייאוף, לאחר שסיימה פעמיים במקום השביעי.
תארים

נכון לסוף עונת 2018:
אליפות ה-WPS:
2011
אליפות ה-NWSL:
2016
שחקניות מפורסמות

ארצות הברית אבי וומבאך
ארצות הברית קרלי לויד
ארצות הברית אלכס מורגן
ברזיל מרטה
קנדה כריסטין סינקלייר
אוסטרליה סאם קר
וסיל גרוונלייב

| --- | --- |

 לידה:  2 בנובמבר 1984 (בן 39) סטרומיצה, מקדוניה הצפונית מקדוניה הצפונית
 מוקד פעילות:  מקדוניה הצפונית, בולגריה 
 תקופת הפעילות:  מ-1991 
 עיסוק:  זמר
 סוגה:  פופ
 סוג קול:  בריטון 
 שפה מועדפת:  מקדונית, בולגרית, אנגלית 
 פרופיל ב-IMDb
 
וסיל גרוונלייב (במקדונית: Васил Гарванлиев; נולד ב-2 בנובמבר 1984) הוא זמר ממקדוניה הצפונית. וסיל ייצג את מקדוניה הצפונית באירוויזיון 2021.
קריירה

גרוונלייב היה זמר ליווי של תמרה טודבסקה עם שירה "Proud" באירוויזיון 2019 שהתקיים בתל אביב שבישראל. ב-15 בינואר 2020 נחשף כי גרוונלייב ייצג את מקדוניה הצפונית באירוויזיון 2020 ברוטרדם, הולנד. ב-20 בינואר 2021, הוכרז כי גרוונלייב נבחר לייצג את מקדוניה הצפונית גם באירוויזיון 2021, עם השיר "Here I Stand". ב-18 במאי 2021, גרוונלייב ביצע את השיר בחצי הגמר הראשון של התחרות וכשל בניסיון להעפיל לגמר.
הערות שוליים

↑  North Macedonia sends Vasil to Rotterdam, האתר הרשמי של האירוויזיון, 15 בינואר 2020
↑  Vasil is back for North Macedonia!, אתר האירוויזיון, 20 בינואר 2020
| --- | --- |
בקרת זהויות :  MusicBrainz: 683769ce-3d85-4736-bec7-65526ab1c572 
ערך זה הוא קצרמרבנושא אישים. אתם מוזמנים לתרום לוויקיפדיה ו.
ובמאסטר

וֶבְּמַאסְטֶר (באנגלית: Webmaster) הוא מקצוע אינטרנט הנוגע לבנייה ותחזוק (כולל ברמת קוד) של אתרי אינטרנט כמו גם של הקמה ותחזוק בסיסיים של סביבות שרת עליהם יושבים האתרים השונים.
ובמאסטר הוא בדרך כלל בעל ידע בסיסי לפחות בקוד מבנה ועיצוב (Markup-Stylesheet) ואף בעל בקיאות בסיסית לפחות בקוד תוכנה צד לקוח (כגון Javascript).
ניתן לטעון כי ובמאסטר נבדל מבונה אתרים (Site builder) כך שהוא אינו עובד רק או בעיקר עם תוכנה מסוימת לבניית אתרים אלא מדגיש בעבודתו גם עבודה עם סביבות שרת, שינוי ניכר של קוד ופתרון מגוון רחב של תקלות טכניות מעבר לתוכנה כזו. עם זאת, ההבדלים בין שני התחומים הללו אינם מקובלים בהכרח על כלל העוסקים באינטרנט ויש מי שיגדירו ובמאסטר ובונה אתרים כהיינו הך.
אין לבלבל ובמאסטר עם מקצועות אחרים כגון מעצב אינטרנט (Web designer), משווק אתרים (Web marketer), או מנהל תוכן אינטרנטי (Web content manager); כך למשל, קיים הבדל רב בין ובמאסטר לבין מנהל תוכן אינטרנטי שכלל אינו עוסק עם בנייה ופתרון בעיות טכניות, אלא עם פיתוח ועריכת תוכן גרידא.
הערות שוליים

↑  BusinessDictionary.com - What is a Webmaster?
ערך זה הוא קצרמרבנושא מחשבים. אתם מוזמנים לתרום לוויקיפדיה ו.
ואצלב טאליך

| --- | --- |

 לידה:  28 במאי 1883 קרמזיר, צ'כיה 
 פטירה:  16 במרץ 1961 (בגיל 77) ברון, צ'כיה 
 מקום קבורה:  Městský hřbitov Beroun 
 מוקד פעילות:  צ'כוסלובקיה 
 מקום לימודים:  הקונסרבטוריון של פראג 
 סוגה:  מוזיקה קלאסית 
 שפה מועדפת:  צ'כית 
 כלי נגינה:  כינור, ויולה 
 צאצאים:  Václav Talich 
 פרסים והוקרה:  אמן לאומי (27 במאי 1957)  מסדר טומאש מסריק, דרגה 3 (1992) 
 פרופיל ב-IMDb
 
ואצלב טאליך (בצ'כית: Václav Talich‏; 28 במאי 1883 – 16 במרץ 1961) היה מנצח וכנר צ'כי.
ביוגרפיה

טאליך נולד בקְרֶמְזִיר, אוסטרו-הונגריה (כיום קרומז'יז' ברפובליקה הצ'כית), ולמד בקונסרבטוריון של פראג. היה, בין השאר, תלמידו של אוטאקאר שווצ'יק. לתקופה קצרה היה כנר ראשי של הפילהרמונית של ברלין. משנת 1919 עד 1931 ושוב מ-1933 עד 1941 שימש כמנצח ראשי של התזמורת הפילהרמונית הצ'כית. הוא רומם את התזמורת לדרגה בינלאומית מכובדת ויצא איתה למסעות קונצרטים בעולם.
בשנת 1935 התמנה למנהל אופרה ראשי של התיאטרון הלאומי הצ'כי. את משרתו זו נאלץ לעזוב כשהגרמנים סגרו את התיאטרון בשנות מלחמת העולם השנייה. טאליך חזר אל משרתו לאחר תום המלחמה, פוטר לאחר חילוקי דעות עם הממשלה, חזר אל עמדתו הקודמת זמן קצר לאחר מכן ושוב פוטר אחרי שהמפלגה הקומוניסטית השתלטה על המדינה. בהמשך היה למנצחה של התזמורת הפילהרמונית הסלובקית שאך זה קמה בברטיסלאבה; הקומוניסטים אפשרו לו לפחות להקליט בשמו הוא, שלא כמו במקרה של רפאל קובליק, שתקליטיו הוכנסו לא פעם לאריזה חדשה, שעליה התנוססו המילים "ללא מנצח".
טאליך עסק רבות בהוראה, ובין תלמידיו היה צ'ארלס מקקראס. הוא מת בברון.
טאליך נודע בעיקר בפרשנויותיו למלחינים צ'כים כמו אנטונין דבוז'אק, בדז'יך סמטנה ויוזף סוק. כמו כן עשה רבות להכנסת האופרות של לאוש יאנאצ'ק לרפרטואר הסטנדרטי.
וקאנס

כרזת פרסומת מ-1900 לעיר קיט קיצית בצרפת
וַקָאנְס (מצרפתית: Vacances, חופשה) הוא מונח המציין את חופשת הקיץ הארוכה המקובלת בצרפת במהלך החודשים יולי-אוגוסט, מאז המאה העשרים.
היסטוריה

בחודש יוני 1936 קיבלה צרפת, שבה שלטה ממשלת החזית העממית הסוציאליסטית בראשות ראש הממשלה לאון בלום, חוק המעניק 15 ימי חופשה בתשלום בשנה לכל עובד, לראשונה באירופה. חוק זה התקבל לאחר שהרעיון הועלה על ידי עובדי חברת רנו כדרישה כמעט לא מציאותית ממנהלי המפעל, שהחליטו להיענות לה.
עד לאותה תקופה, רק בני האצולה והבורגנות יכלו להרשות לעצמם לצאת לחופשה ללא תשלום. התפתחות התחבורה במחצית השנייה של המאה התשע-עשרה איפשרה להם להרחיק בחופשתם צפונה אל חוף הים, שהפך ליעד נחשק בקרב הנופשים, ונחשב לבעל סגולות בריאותיות. בהמשך, בזכות התפתחות הרכב הפרטי, החלו הנופשים להגיע גם אל החופים הדרומיים.
החוק החדש עורר תרעומת בקרב המעמדות הגבוהים, שנאלצו כעת לחלוק את אתרי הנופש עם ה"פועלים הפשוטים".
צרפת בהנהגת בלום קיבלה שורה של חוקים חברתיים, כמו שבוע עבודה של 40 שעות, בנוסף לחוק הווקאנס, בעקבותיהם הואשם בהמשך בלום על ידי גורמים אנטישמיים בהחדרת רעיונות יהודיים לצרפת, ובערעור חוסנו של העם הצרפתי, שעוסק בנופש במקום לעבוד.
בשנה הראשונה יצאו רק כחצי מיליון צרפתים לווקאנס, ב-1937 - כמיליון וחצי, וב-1949, לאחר מלחמת העולם השנייה - כארבעה מיליון.
בשנת 1956 הוארכה החופשה בשבוע נוסף, ב-1969 בעוד שבוע, וב-1982 נקבעה חופשה שנתית בת חמישה שבועות, אותה נהוג לפצל על-פני השנה.
אופי הווקאנס

צרפתים רבים מחזיקים בבתי-קיט באתרי הנופש, אליהם הם מגיעים לרגל הווקאנס. החופשה הצרפתית מאופיינת במנוחה ובחוסר פעילות (לא לחינם מקור השם vacances הוא במילה vacance, "ריק"). בחודשי הקיץ, ובמיוחד באמצע חודש אוגוסט, מתרוקנת פריז מיושביה המקוריים, שנוהרים אל עיירות החופים, לרוב בצרפת עצמה. בתי-עסק רבים נותרים שוממים במהלך שבוע לפחות, ולא מתקיימים אירועי תרבות.
בשנים האחרונות חלה ירידה במספר הצרפתים היוצאים לחופשה בקיץ. בעקבות זאת, החל מ-2002 מפזרת עיריית פריז בחודשי הקיץ חול על גדות הסיין, ומציבה דקלים וכיסאות נוח, לרווחת התושבים שנמנעו מלצאת מהעיר.
הצהרת סינגפור

הצהרת סינגפור של עקרונות חבר העמים הבריטי (באנגלית: Singapore Declaration of Commonwealth Principles) היא הצהרה שהוצאה על ידי ראשי חבר העמים הבריטי שהתכנסו בסינגפור על מנת לקבוע את העקרונות של חבר העמים, ואת כללי ההצטרפות של מדינות לחבר העמים.
ההצהרה הוצאה ב-22 בינואר 1971 בסיום פגישת ראשי מדינות חבר העמים.
ההצהרה (לצד הצהרת הרארה משנת 1991) היא אחת משני המסמכים המהווים חוקת הארגון.
ההצהרה מתארת את זהות חבר העמים, את היחסים בין חברי חבר העמים, ובין החבר עצמו לחבריו, וכן את המטרות העיקריות של הארגון:
חבר העמים הבריטי הוא איגוד על בסיס חברות רצונית של מדינות ריבוניות עצמאיות, כל אחת אחראית למדיניותה שלה, למטרת ייעוץ ושיתוף פעולה למען המטרות המשותפות של אנשי המדינות ולקידום הבנה בינלאומית ושלום עולמי.
הפרק השני של ההצהרה מתארת את השונות בין המדינות החברות בחבר העמים – הכולל הן מדינות עשירות, והן מדינות עניות על פני שש יבשות ולצד חמישה אוקיינוסים.
הפרק השלישי של ההצהרה קובע כי כל מדינה יכולה להיות חברה בכל ארגון בינלאומי, או לבחור שלא לנקוט בצד כלשהו. פרק זה נכתב בשיאה של המלחמה הקרה ונועד לאפשר למדינות החברות להישאר בלתי מזדהות בסכסוך זה.
עשרת הפרקים הבאים מתארים את המטרות הפוליטיות של הארגון: קידום שלום עולמי ותמיכה בארגון האומות המאוחדות; קידום חירויות האדם ואגליטריות; מיגור העוני, הבורות, המחלוקת, וקידום שוויון כלכלי; קידום סחר חופשי; קידום שיתוף פעולה בין מוסדות של המדינות החברות בחבר; רב תרבותיות; דחיית לחץ פוליטי.
פסקת הסיכום של ההצהרה קובעת כי:
יחסים אלה אשר אנו רוצים לטפח ולקדם, מאחר שאנו מאמינים כי איגוד רב לאומי זה שלנו יכול לסייע לקדם את ההבנה בין בני האדם, ובין האומות, ולסייע למיגור ההפליה המבוססת על הבדלי גזע, צבע עור, או אמונה, לקדם ולחזק חרויות אדם, לתרום להעשרת חיי כולם, הלוות מקור רב השפעה על השלום בין האומות.
בסיום ההצהרה מצוין כי החבר יאבק ב"לחץ פוליטי" ככלי לקידום מדיניות. בכך הארגון שמט למעשה את היכולות שלו עצמו לקדם נושאים אחרים שאינם מפורטים לעיל. בעיה זו נפתרה במסגרת הצהרת הרארה אשר הרשתה לחבר להשפיע על חברי החבר עצמם.
וקוסנו אי טוצ'קה

| --- | --- |


 נתונים כלליים
 מייסדים:  Alexander Govor 
 תקופת הפעילות:  12 ביוני 2022 – הווה (שנתיים)
 מיקום המטה:  מוסקבה 
 בעלות:  אלכסנדר גובור
 ענפי תעשייה:  שרותי הסעדה, מגזר המזון המהיר 
  
 vkusnoitochka.ru
 
וְקוּסְנוֹ אִי טוֹצְ'קָה (ברוסית: Вкусно — и точка, בכתיב לטיני: Vkusno i tochka, בתרגום לעברית: "טעים וזהו") היא רשת מסעדות מזון מהיר שפועלת ברוסיה החל מ-12 ביוני 2022. הרשת נפתחה לאחר שבמהלך הפלישה הרוסית לאוקראינה רשת מקדונלד'ס עזבה את רוסיה ומכרה את 850 הסניפים שלה לאיש העסקים אלכסנדר גובור. מנכ"ל הרשת הוא אולג פרוב.
היסטוריה

פתיחת הסניף הראשון של רשת המזון המהיר האמריקנית מקדונלד'ס ברוסיה בשנת 1990 סימלה את פתיחת רוסיה לעולם המערבי. ב-16 במאי 2022, במהלך הפלישה הרוסית לאוקראינה, החליטה רשת המזון המהיר מקדונלד'ס לסגור את פעילותה ברחבי רוסיה. נימוקי החברה היו אי היציבות של הסביבה העסקית, וערכי החברה. לרשת היו 800 סניפים ברחבי רוסיה.
ב-27 במאי 2022 דווח כי מקדונלד'ס מוכרת את חנויותיה ברוסיה לבעל רישיון מקומי, אלכסנדר גובור. גובור, איל הון רוסי שבבעלותו היו סניפי מקדונלד'ס בזכיינות החל משנת 2015,
 רכש את כל הפעילות של 850 סניפי מקדונלד'ס ברוסיה עם אפשרות רכישה מחדש של הרשת.
ב-12 ביוני 2022 פתחה רשת המסעדות מחדש את 15 המסעדות שלה במוסקבה. למחרת, ב-13 ביוני, פתחה רשת המסעדות מחדש את 50 המסעדות באזור מוסקבה כולו.
בסוף יוני הודיע מנכ"ל הרשת שבחודש ספטמבר הוא מתכנן לסיים את פתיחת כל 850 הסניפים.
התפריט

לדברי אולג פרוב, מנכ"ל הרשת, בשלב הראשוני של פתיחת המסעדות, עקב בעיות בלוגיסטיקה של האריזה, לא כל המנות המוכרות יהיו זמינות. לדבריו, התפריט של המסעדה לא יכלול המבורגר ביג מק וגלידת מקפלורי בגלל "הקשר החזק עם המותג מקדונלד'ס". התפריט החדש יהיה גם ללא אלכוהול, אך החברה תתאים טעמים בהתאם לאזור.
התפריט של רשת המסעדות המעודכנת נותר ברובו על כנו, אך שונו שמות המנות המשויכות לחברת מקדונלד'ס.
הערות שוליים

↑  סוכנויות הידיעות, "טעים וזהו": המקדונלד'ס החדש של רוסיה, באתר כאן – תאגיד השידור הישראלי, 12 ביוני 2022


 "טעים וזהו": רשת המזון המהיר הרוסית שתחליף את מקדונלדס, סרטון בערוץ "כאן | חדשות - תאגיד השידור הישראלי", באתר יוטיוב (אורך: 02:11)


The Wall Street Journal, ‏מקדונלד'ס ברוסיה נפתחת שוב עם בעלים חדש, באתר גלובס, 12 ביוני 2022
↑  צוות הרשת, בדף האודות באתר החברה.
↑  חדשות חוץ, מקדונלד'ס יוצאת מהפעילות ברוסיה - 32 שנה לאחר שפתחה את הסניף הראשון, באתר כלכליסט, 16 במאי 2022
↑  מריה סורוקינה. מסעדת הזיכיון הראשונה של מקדונלד'ס נפתחה בסיביר. Continent Siberia Online (17 בספטמבר 2015). (ברוסית)
↑  Все рестораны «Вкусно - точка» могут открыть в России в сентябре, דיווח על כך ברוסית.
הרמן מול

| --- | --- |

דיוקן של הרמן מול, 1723
 לידה:  1654 
 פטירה:  22 בספטמבר 1732 (בגיל 78 בערך) לונדון, ממלכת בריטניה הגדולה 
 מדינה:  ממלכת בריטניה הגדולה 
 עיסוק:  קרטוגרף, מוציא לאור
 
הרמן מול (באנגלית: Herman Moll; ‏1654 – 22 בספטמבר 1732) היה קרטוגרף, תחריטן ומוציא לאור בלונדון.
ביוגרפיה

מקום הולדתו המדויק של הרמן מול אינו ידוע, אם כי שנת הלידה המקובלת נחשבת שנת 1654. הוא השתקע באנגליה בשנת 1678 ופתח חנות ספרים ומפות בלונדון. מול הפיק מפות ממחקריו על עבודתם של קרטוגרפים אחרים.
בשל עבודתו החשובה של הרמן מול בקרטוגרפיה ההולנדית והעובדה שהוא ערך מסע בשנותיו המאוחרות מטעם הולנד, ההנחה היא שמקורו באמסטרדם או ברוטרדם. השם "מול" אופייני לא רק בהולנד, אלא גם באזור צפון גרמניה, מה שעשוי לרמז על מקור גרמני. הביוגרפיה של דניס ריינהרץ מניחה שהרמן מול הגיע מברמן, ועבודות אחרונות נוספות מייחסות גם הן את מוצאו לגרמניה.
עבודה קרטוגרפית > שנים ראשונות בלונדון

הרמן מול הפיק את המפות הראשונות שלו ממחקרי קרטוגרפים כמו אלה של ג'ון סנקס ועמנואל בוון. הוא כנראה מכר את המפות הראשונות שלו בדוכן במקומות שונים בלונדון. משנת 1688 הייתה לו חנות משלו בחצר באזור בלייקפייר בלונדון. בין 1691 ל־1710 עסקיו נמצאו בפינת ספרינג גרדן וצ'רינג קרוס, והוא עבר לבסוף ליד נהר התמזה לרחוב ביץ' שם נשאר עד מותו.
בשנות ה-90 של המאה ה-17 עבד הרמן מול בעיקר כחרט עבור כריסטופר בראון, רוברט מורדן ולאה, שבעסקיהם עסק גם הוא. במהלך תקופה זו הוא גם פרסם את עבודתו העצמאית הראשונה הגדולה, Thesaurus Geographicus. ההצלחה של עבודה זו ככל הנראה השפיעה על החלטתו להתחיל לפרסם מפות משלו.
בני דורו

הרמן מול היה די מעורב בחיים האינטלקטואליים של זמנו. הוא היה ידידותי והכיר את רוברט בויל, רוברט הוק, וויליאם דמפייר, ככל הנראה באמצעות החברה המלכותית. קשריו עם דמפייר היו מועילים מאוד. להרמן מול הייתה גישה לנתונים ולתצפיות האחרונות מההפלגות הרבות של דמפייר, מה שאיפשר לו להיות הראשון שהציג במדויק את זרמי האוקיינוס הגדולים. דמפייר זכה בתמורה, שספריו אוירו על ידי עבודתו המצוינת של הרמן מול.
דניאל דפו היה בן זמנו של הרמן מול, החליף עימו רעיונות וסיפק לו איורים ומפות. מכר אחר היה ג'ונתן סוויפט, שהרחיק לכת וכלל את השם של הרמן מול בספרו המפורסם 'מסעות גוליבר', בפרק הרביעי, בו הוא מספר כיצד הביא מידע מעודכן על מסעותיו לחברו הרמן מול כדי שיתקן טעות במפה שהכין של ניו הולנד.
מוות ומורשת

מול נפטר ב־22 בספטמבר 1732, לפי מודעת האבל שלו במגזין הג'נטלמן.
פרסומים

Thesaurus Geographicus. A new body of geography: or a compleat description of the Earth Collected with great care from the most approv'd geographers and modern travellers and discoveries by several hands (1695)
A System of Geography (1701)
The Compleat Geographer (1709)
The British empire in America (1708)
A View of the Coasts, Countries, and Islands within the limits of the South Sea Company (1711)
The World Described (1715)
A Set of Fifty New and Correct Maps of England and Wales (1724)
A Tour Thro' the Whole Island of Great Britain: Divided Into Circuits or Journies 4 volumes. (1761)
הערות שוליים

1 2  Barber, p. 190.
1 2 3  Reinhartz.
↑  Reinhartz, p. 55.
1 2 3  Reinhartz, p 37, pp 135-6.
↑  Barber, p 190.
↑  Pritchard.
↑  Preston, p. 230.
↑  Preston, p. 239.
↑  Reinhartz, p. 25.
| --- | --- |
בקרת זהויות :  NLI: 987007313256305171  PLWABN: 9810696469905606  BIBSYS: 9075615  BNE: XX922962  BnF: cb121028578 (data)  CiNii: DA09889655  DSI: 1534  GND: 12039376X  ISNI: 0000 0001 2095 5179  LCCN: n50003735  LNB: 000294884  NKC: mzk2009533658  NLA: 35671839  NTA: 166778400  RERO: 02-A022769974  SELIBR: 206185  SNAC: w6417gs5  SUDOC: 029391199  Trove: 1036047  ULAN: 500129571  VcBA: 495/218999  VIAF: 294684830   WorldCat (עם VIAF): 294684830 
מפת ״אירופה החדשה״ של הרמן מול 1721
מפת העולם כולו, שני חציי הגלובוס, של הרמן מול 1736
גלובוס הכיס, חיקוי של הגלובוס שעיצב הרמן מול
הרמן מול; מפת קונסטנטינופול, 1752
ואצלב יאנסה

| --- | --- |

 לידה:  22 באוקטובר 1859 Slatinice, צ'כיה 
 פטירה:  29 ביוני 1913 (בגיל 53) Černošice, צ'כיה 
 מקום קבורה:  בית הקברות אולסני 
 מקום לימודים:  האקדמיה לאמנויות יפות בפראג  האקדמיה לאמנויות בווינה 
 יצירות ידועות:  Slaughter of the Saxons under Hruba Skála, Marold panorama of the Battle of Lipany 
 צאצאים:  Libuše Jansová 
 חתימה:   
 
ואצלב יאנסה (בצ'כית: Václav Jansa; ‏ 22 באוקטובר 1859 – 29 ביוני 1913) היה צייר ומאייר נוף צ'כי, הידוע בעיקר בזכות צבעי המים שלו את העיר העתיקה בפראג.
ביוגרפיה

יאנסה נולד בכפר סלטיניצה. כשהיה עדיין ילד, הוריו נשכרו כמשרתים עבור יוהאן יוזף, הרוזן הרברשטיין. (1854–1944), והם עברו לסולאני, במחוז ליטומז'יץ'. כשהיה שם, הוא היה חניך אצל סוחר, אבל צייר כתחביב.
בסופו של דבר, הוא הצליח להתקבל לאקדמיה לאמנויות יפות, פראג, שם למד אצל אנטונין להוטה. מאוחר יותר, הוא עבר לאקדמיה לאמנויות יפות, וינה, שם מדריכיו היו אדוארד פון ליכטנפלס ולאופולד קרל מולר. לאחר זמן שהיה כצייר בפראג, החל לטייל, ועבד בעיקר בדרום בוהמיה ובקרקונושה. הוא גם סיפק איורים מגזינים.
בשנים 1894–1895, יחד עם קארל ויטזסלב מאשק ו-וויטצ'ק ברטונק, הוא עבד על ציור מונומנטלי בעיצובו של מיקולש אלס. הוא נקרא ("טבח הסקסונים ב-Hrubá Skála, לזכר ניצחון צ'כי במאה ה-"13) בגודל ב-8.5 על 10 מטרים. הוא גם היה אחד מכמה אמנים ששיתפו פעולה ביצירת פנורמה של קרב ליפאני, שתוכנן על ידי לודק מרולד, שגובהה 11 מטר ואורכה 95 מטר.
באותה תקופה החלה עיריית פראג לפתח מחדש חלקים מהעיר העתיקה (Staré Město) והגטו היהודי. הוקמה ועדה ליצירת תיעוד המבנים ורישומם, אלה שהיו מיועדים להריסה. בהתאם לכך, "איגוד מאנס לאמנויות יפות" העסיק את יאנסה לצייר כמה שיותר באזור. במהלך שנות ה-90 המאוחרות, הוא הפיק למעלה מ-150 צבעי מים המתארים את העיר העתיקה והעיר החדשה. רבים מהם פורסמו בצורת ספר ב-1908 וב-1911.
הערות שוליים

↑  Brief biography
↑  IPAC: Cosmotron Bohemia, s r o- www.cosmotron.cz, Jansa, Václav, 1859-1913, ipac.svkkl.cz (ב־)
↑  Miloš Pistorius, Praha v Díle V. Jansy, (catalog) City of Prague Museum, 1981
↑  Digitální knihovna Kramerius, ndk.cz
↑  Stará Praha, Beaufort publishers, 1938, Complete text online @ the Kramerius Digital Library
| --- | --- |
בקרת זהויות :  NLI: 987007597038705171  BnF: cb123842275 (data)  GND: 122461541  ISNI: 0000 0001 0876 5962  LCCN: n2011003641  NKC: jk01051134  RKD: 127380  SUDOC: 182632768  VIAF: 19759604   WorldCat (עם VIAF): 19759604
ובסטרופריון

| ובסטרופריון |
| --- | --- |

תקופה
דבון 400–393 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: תולעים טבעתיות
מחלקה:: רב זיפיות
סוג:: ובסטרופריון
מין:: Websteroprion armstrongi
שם מדעי
 Websteroprion armstrongi

ובסטרפריון (שם מדעי: Websteroprion; מילולית: "המסור של ובסטר") היא סוג נכחד של תולעת רב-זיפית שהתקיימה במשך סוף הדבון של אמריקה הצפונית שלפני 400 עד 393 מיליון שנה מזמננו.
סוג התולעת תואר בידי החוקר "מאט א. אריקסון" (Mats E. Eriksson) ב-2017 והוא כולל מין יחיד - Websteroprion armstrongi. התולעת קרויה על שם המוזיקאי אלכס ובסטר (אנ'), הסולן של להקת המטאל קניבל קורפס. שם המין קרוי על שם המגלה, דרק ק. ארמסטרונג.
המאובנים של תולעת זו התגלו בתצורות קוונטאבוהגן (אנ') שבצפון אונטריו, קנדה והם הכילו שרידי לסתות גדולות ממדים של מספר פרטים, אשר דומות לאלה של רב-זיפיות מהסדרה Eunicida.
אורכם של לסתות התולעת הגיעו לאורך של 1.32 ס"מ, הגדולות ביותר של רב-זיפית פרהיסטורית. בהתייחס לגודל הלסתות התולעת יכלה להגיע לאורך של 1–2 מטרים ולפי מספר הערכות הגיעו עד לאורך 8.3 מטרים, אם כי הגודל המדויק אינו ידוע, בהתבסס על ריקבון של הרקמות הרכות. המאובנים אינם מסגירים האם היו של בוגרים או של לרוות.
החוקרים לא משוכנעים האם התולעת דמתה יותר לבני המשפחה Eunicidae הקרניבוריות בעלות לסתות מחוזקות ומהודקות יחד או למשפחה Onuphidae, לה לסתות חלשות יותר שאינן מחוברות לחלוטין, והן נוטות להיות אוכלי נבלות ולא רק ציידות. עם זאת לשני המשפחות יש לסתות מפוצלות, מה שמחזק אולי קשר אבולוציוני בין שניהם.
ככל הנראה תולעת זו הייתה דומה לתולעת הטורפת בוביט וכמותה תלשה עם הלסתות החזקות טרף קטן, אצות וחומרים רכים נוספים. עם זאת התזונה המדויקת אינה ידועה ללא שרידי תוכן מהמעיים שנרקבו ללא התאבנות.